xxxxvii
tontlasten ende tontheffen aen ptijen vanden welcken hij de selve
lande in pechtinghen genomen heeft de tmijnen uut duende
Inden yersten vier boender lants geleghen opde loe teghen onser
vrouwen eycke die hij gehouden heeft van romboute willemaer
dair af den termijn duert van half merte lestleden vier jaer ende
men en mach die opde drie leste jairen met hoervruchten Ende men
betaelt voer de pechtinghe jairlijcx elff mudden rocx Item elff
dachmaele lants geleghen in vier stucken opde hove die derweduwe
van maerbeke toebehoiren dair af den termijn van half merte
lestleden dueren sal vier jair Ende men betaelt daer vore aend
vors weduwen derthien ende een half mudden rocx Item een
boender lants geleghen inde hove die der selver weduwen en
den kinderen sbeckers toebehoiren dairaf den tmijn van half
merte lestleden dueren sall vier jair endemen betaelt dair vore
sesse mudden rocx Item twee boender lants gelegen inde hove die
de weduwe andries wijlen van voshem heeft d af den termijn
van half merte lestleden duen sall een jaer Ende ghelt jaerlijcx
in pechtinghen vijf mudden rocx ende thien hollants gulden It
een boender lants gelegen inde hove dwelck de vors peter
gehouden heeft vander weduwen stoocx dairaf den termijn duert
van half merte een jaer ende ghelt jairlijcx sesse mudden rocx
It een boender lants gelegen neven der zieckerlieden tegen de galghe
toebehoiren der weduwen jans wijlen metten ghelde dairaf den
termijn duert van half merte naistcomen vijff jair ende ghelt
jairlijcx twee mudden rocx Item een dachmael lants geleghen
opden pelleberchschenwech ende sesse vierdel lants bynen loven
aen sinte katlijnen strate toebehoiren romboute kelderman daf den
termijn dueren sal van half merte lestleden een jaer ende de
vorg heylgheestmeesters ende aelbrecht van wegen als vore
sculdich sullen zijn te betalen vier mudden rocx cor eisd
Item hebben hen de vors heyligheestmeesters ende aelbrecht van wege
als vore ter eender ende d peter vaes ter ande zijden vander
beeternissen der vorg landen die de selve peter bynen zijne tijde d
op gedaen heeft gesubmitteert ende verbonden in eertwynen die
de selve lande kynnen ende hen des verstaen in deser vueghen Soe
wes de selve eertwynen ald inder beeternissen beviden selen datmen